Armando Sadiku

Armando Durim Sadiku (i lindur më 27 maj 1991) është një futbollist profesionist shqiptar. Aktualisht një agjent i lirë, ai luajti për herë të fundit si sulmues për klubin e Superligës Indiane Goa.https://x.com/FCGoaOfficial/status/1911700535742169209

Karriera me klube
Vitet e hershme & Turbina Cërrik

Sadiku luajti me skuadrën e Kategorisë së Parë Turbina Cërrik gjatë sezoneve 2007–08 dhe 2008–09.Armando Sadiku | National Football Teams

Gramozi Ersekë

Në vitin 2009 ai kaloi te skuadra e sapongjitur në Kategorinë Superiore, Gramozi Ersekë, që në atë kohë ishte në pronësi të vëllait të biznesmenit Rezart Taci. Ai bëri debutimin e tij me klubin dhe në Kategorinë Superiore në ndeshjen e parë të sezonit 2009–10, ku Gramozi barazoi pa gola në shtëpi me Shkumbinin, ku Sadiku u aktivizua në minutën e 66të në vend të brazilianit Marko dos Santos. Goli i tij i parë në Kategorinë Superiore për të erdhi në ndeshjen e katërt, ku ai shënoi golin e vetëm të skuadrës së tij në humbjen 4–1 kundër Skënderbeut, një skuadër tjetër e sapongjitur në Superligë. Ai e nisi ndeshjen si titullar dhe luajti gjatë gjithë takimit, me golin që e shënoi në minutën e 18të, duke shënuar nga një distancë e afërt me të djathtën pas një asisti të dos Santos.

Gjithsej Sadiku luajti 28 ndeshje dhe shënoi 8 gola gjatë sezonit 2009–10. Gramozi e mbylli sezonin në vendin e fundit duke u rrëzuar për në Kategorinë e Parë.Summary - Superliga - Albania - Results, fixtures, tables and news - Soccerway

Elbasani

Gjatë merkatos verore, Sadiku firmosi me klubin e qytetit të tij të lindjes Elbasanin. Gjatë pjesës së parë të sezonit 2010–11, ai luajti 14 ndeshje dhe shënoi pesë gola. Ashtu siç ndodhi me Gramozin në sezonin e kaluar, edhe Elbasani e mbylli në vendin e fundit duke rënë në Kategorinë e Parë.

Locarno

Sadiku firmosi me klubin e Ligës Challenge Zvicerane, Locarno, më 13 mars 2011. Ai mbërriti në mëngjes dhe madje udhëtoi me skuadrën për ndeshjen jashtë fushe kundër FC Schaffhausen. Ai debutoi në të njëjtën ditë ku firmosi edhe kontratën, duke luajtur si titullar për 82 minuta në humbjen 2–1. Sadiku shënoi golin e parë në paraqitjen e tretë me klubin, kundër FC Chiassos më 1 Prill. Ai shënoi golin e fitores 2–1 në minutën e 64të, para se të të zëvëndësohej njëmbëdhjetë minuta më vonë. Ky gol u pasua nga një dygolësh kundër SC Kriens, me Sadikun që kontriboi në fitoren 3–0 me një gol në pjesën e parë dhe një gol tjetër në kohën shtesë në fund të ndeshjes. Ai më pas shënoi sërisht kundër FC Aaraut duke arritur shifrën e katër golave në tre ndeshjet e fundit. Sadiku shënoi edhe kundër FC Winterthur më 7 maj, duke hapur serinë e golave në fitoren 4–1. Ky gol u pasua edhe nga katër të tjerë në tre ndeshjet e rradhës. Gjatë pjesës së dytë të sezonit 2010–11, Sadiku shënoi 9 gola në 12 ndeshje, duke ndihmuar skuadrën e tij që të siguronte mbijetesën.

Sadiku e nisi sezonin 2011–12 ashtu siç mbylli 2010–11, duke shënuar një dygolësh në ndeshjen hapëse të sezonit të ri kundër FC Wohlen, në një ndeshje ku skuadra e tij u mposht 5–2. Golat e tij të rradhës erdhën katër ndeshje më vonë, duke shënuar një tjetër dygolësh në fitoren 3–0 kundër Étoile Carouge FC më 20 Gusht. Sadiku vazhdoi formën e mirë duke shënuar golin e barazimit në ndeshjen e shtëpisë kundër Stade Nyonnais më 10 Shtator, duke i dhuruar skuadrës së tij një pikë. Edhe në ndeshjen e ardhshme ai ishte sërisht në gjëndje për të gjetur rrjetën, duke shënuar të parin e fitores 2–1 kundër Vaduz FC. Pas këtij goli Sadiku shënoi edhe në Kupën e Zvicrës kundër FC Wil më 16 Tetor, por skuadra e tij u eleminua nga gjuajtjet e penalltive pasi koha e rregullt dhe shtesa u mbyllën në barazimin 1–1. Goli i tij në kupë u pasua dhe nga tre të tjerë në tre ndeshjet e ardhshme në ligë, përfshirë dhe golin e fitores jashtë fushe kundër FC Chiassos. Sadiku e mbylli vitin 2011 në Zvicër me një gol në minutën e 82të kundër FC Aarau, duke i dhënë skuadrës së tij një pikë për ta ndihmuar që ta mbyllë vitin në vendin e tetë në ligë. Ai e mbylli sezonin 2011–12 me 19 gola në 27 ndeshje të zhvilluara në ligë.

Lugano

Pas shumë spekullimeve rreth të ardhmes së tij, më 23 Korrik 2012, Locarno shënoi një deklaratë rreth Sadikut që kishte lënë skuadrës dhe kishte firmosur një kontratë tre vjeçare me klubin Lugano, që gjithashtu luante në Ligën Challenge Zvicerane.

Më 13 Shkurt 2013, Sadiku shënoi një dygolësh kundër ish skuadrës së tij Locarno në ndeshjen e parë të fazës së dytë të 2012–13 Ligës Challenge Zvicerane, ku ndeshja përfundoi me fitoren 3–0 me Sadikun që i shënoi golat në minutat e 42të dhe 87të.

Për të dytin sezon rresht me dy skuadra të ndryshme, Sadiku u shpall golashënuesi më i mirë. Në fund të sezonit 2012–13, ai regjistroi 18 gola në 32 paraqitje të zhvilluara me Luganon që e mbylli në vendin e shtatë.

Zürich
Pas shumë spekullimeve rreth të ardhmes së tij, më 13 nëntor 2013, Sadiku zyrtarisht firmosi me klubin tjetër zviceran Zürich në Super Ligën Zvicerane duke e mbyllur aventurën e tij me Luganon në Dhjetor 2013 menjëherë pas hapjes së marktos dimërore. Ai u bashkua klubit saktësisht më 1 janar 2014. Ai bëri prezantimin e tij me klubin e ri më 18 Nëntor 2013, ku ai mori fanellën me numrin 11 dhe firmosi një kontratë pesë vjeçare. Duke kaluar te Zürich, Sadiku u takua me shqiptarin tjetër Burim Kukeli. Ndeshjen e tij e parë me klubin e ri erdhi më 14 Janar 2014 në një miqësore kundër MSV Duisburg, ku ai shënoi edhe një gol.

Sadiku bëri debutimin e tij në elitën e futbollit zviceran më 1 Shkurt 2014, duke luajtur në tetë minutat e fundit të ndeshjes kundër Sionit pasi kishte zëvëndësuar kamerunasin Franck Etoundi. Më 26 Mars 2014, ai luajti në ndeshjen gjysmë-finale të Kupës Zvicerane kundër FC Thun, duke hyrë në fushën e lojës si zëvëndësues në minutën e 19të të shtesës. Pasi koha e rregullt dhe shtesa ishin mbyllur me rrjeta të paprekura, ndeshja shkoi në gjuajtjet e penalltive ku Zürich fitoi 5–4 me Sadiku që shënoi penalltinë e tretë të skuadrës. Ai luajti ndeshjen e parë si titullar më 16 prill 2014 në humbjen 4–2 kundër Baselit, ku u zëvendësua në minutën e 80të. Sadiku luajti sërisht kundër Baselit pesë ditë më vonë, këtë herë në finalen e Kupës së Zvicrës, ku ai hyri në minutën e 91të (minuta e parë e kohë shtesë). Pasi koha e rregullt dhe u mbyll në barazim pa gola, sulmuesi zviceran Mario Gavranović shënoi dy gola duke e shpallur Zürich si kampione të kupës për sezonin 2013–14. Sadiku shënoi më 26 prill kundër Lurzenit por nuk mjaftoi pasi skuadra humbi ndeshjen 2–1. Gjatë ndeshjes kundër St. Gallen më 10 Maj, Sadiku hyri në fushë si zëvëndësues në minutën e 70të në vend të Franck Etoundis dhe pas vetëm nëntë minutash pësoi një dëmtim të rëndë duke këputur ligamentin e gjurit, duke u zëvëndësuar nga Amine Chermiti. Ai e mbylli sezonin dy javë para kohe me dëmtimin që rezultoi aq fatal saqë do të qëndronte jashtë fushave të lojës për gjashtë muaj.

Sadiku u rikthye nga dëmtimi i gjatë më 22 Nëntor 2014 kur u grrumbua me skuadrën për ndeshjen e javës së 16të të Super Ligës kundër Sionit, ku ai ishte një zëvëndësim i papërdorur. Pesë ditë më vonë ai sërisht sërisht në stol për të gjithë ndeshjen e fazës së grupeve të Ligës së Europës kundër Apollon Limassol. Ai bëri debutimin e tij më 30 nëntor në ndeshjen kundër Baselit duke hyrë në fushën e lojës në minutën e 71të në vendin e Davide Chiumientos, duke mos shmangur dot humbjen 2–1 në fund të ndeshjes. Sadiku luajti edhe ndeshjen e parë si titullar më 3 Dhjetor duke shënuar edhe golin e parë të sezonit në fitoren 5–0 kundër Cham, ndeshje e vlefshme për raundin e tretë të Kupës së Zvicrës, ku Sadiku shënoi golin e tretë të ndeshjes në minutën e 73të.

Karriera ndërkombëtare
Të rinjtë
Shqipëria U–19
Ai ka qënë i përfshirë në skuadrën e trajnerit Ramadan Shehu për kualfikueset e 2010 Kampionatit Europian U–19 ku luajti vetëm një ndeshje.

Shqipëria U–21
Në kualifikueset e 2013 Kampionatit Europian U–21 ai shënoi dy gola si një zëvëndësues në fitoren 4–3 kundër Moldavisë U–21 më 7 Shtator 2011 duke i dhuruar kombëtares pikët e para në grup. Ai shënoi edhe një dygolësh tjetër, këtë herë në humbjen 4–3 kundër Polonisë U–21. Kjo u pasua edhe me dy gola të tjerë në barazimin 2–2 me Portugalinë U–21, duke arritur në kuotën e gjashtë golave në shtatë paraqtije, me Shqipërinë që dështoi të kualifikohej.

Ndeshjet dhe golat
Paraqitjet ndërkombëtare dhe golat #  Data  Vendi  Kundërshtari  Rezultati  Kompedicioni  Gola20111 2 Shtator Stadiumi Skënderbeu, Korçë, Shqipëri  Polonia0–3Albania 0-3 Poland (U-21) UEFA, 2 Shtator 2011 2013 Kampionati Europian U–21 02 6 Shtator  Stadiumi Skënderbeu, Korçë, Shqipëri  Moldavia 4–3Albania 4-3 Moldova (U-21) UEFA, 6 Shtator 2011 2013 Kampionati Europian U–21 23 11 Tetor  City Stadium Grudziądz, Grudziądz, Poloni  Polonia 3–4Poland 4-3 Albania (U-21) UEFA, 11 Tetor 2011 2013 Kampionati Europian U–21 24 10 Nëntor  Stadiumi Niko Dovana, Durrës, Shqipëri  Rusia 0–1Albania 0-1 Russia (U-21) UEFA, 10 Nëntor 2011 2013 Kampionati Europian U–21 05 14 Nëntor  Stadiumi Niko Dovana, Durrës, Shqipëri  Portugalia 2–2Albania 2-2 Portugal (U-21) UEFA, 14 Nëntor 2011 2013 Kampionati Europian U–21 220126 6 Qershor  Estádio Municipal, Marinha Grande, Portugali  Portugalia1–3 2013 Kampionati Europian U–21 07 12 Qershor  Arena Khimki, Khimki, Rusi  Rusia0–0 2013 Kampionati Europian U–21 0

Kombëtarja e parë

Trajneri i ri i kombëtares Gianni De Biasi e thirri Sadikun për ndeshjen miqësore kundër Gjeorgjisë në Tiblisi më 29 Shkurt 2012. Ai bëri debutimin e tij me kombëtaren duke hyrë në fushën e lojës në minutën e 82të në vend të debutuesit dhe shënuesit Edgar Çani, duke mos shmangur dot humbjen 2–1 për Shqipërinë. Ai më pas u thirr edhe për miqësoret e muajit Maj kundër Iranit dhe Katarit, ku ai luajti dy herë si zëvëndësues, me Shqipërinë që i fitoi të dyja ndeshjet. Sadiku shënoi golin e parë me kombëtaren në ndeshjen hapëse të kualifikueseve të Kupës së Botës 2014 kundër Qipros, duke shënuar në pjesën e parë pas një krosimi të Alban Mehës. Ndeshja përfundoi me fitoren e Shqipërisë 3–1.Shqiperi-Qipro 3-1 "Brazil 2014 " DIGITALB/SUPERSPORT You Tube, 28 dhjetor 2014

Jeta personale
Sadiku ka lindur me  27 maj 1991 në Bashkinë e Elbasanit,Cërrik.Babai i tij është nga Trebishti dhe mamaja e tij ështe nga Podujeva Kosovë. Sadiku ka lidhje me Taulnt dhe Granit Xhaka nga ana e mamasë.Ai gjithashtu ka dhe pashaportë Bullgare.Vëllai i tij, Sherif Sadiku, është gjithashtu një futbollist profesionist që luan për Shkumbin Peqin në Divizionin e Parë Shqiptar.  Sadiku ka cituar modelin e tij të rolit dhe futbollistin e preferuar të sulmuesit suedez Zlatan Ibrahimoviç dhe është gjithashtu fans i klubit italian Internazionale. 

Ai gjithashtu njihet si mbështetës i Partisë Socialiste të Shqipërisë, duke marrë pjesë në fushatën elektorale të vitit 2013 dhe 2017.  Më 30 dhjetor 2016, Sadiku u emërua "Qytetar Nderi" i Elbasanit për kontributin e tij në sport.

Ndeshjet dhe golat
Paraqitjet ndërkombëtare dhe golat #  Data  Vendi  Kundërshtari  Rezultati  Kompedicioni  Gola20121 29 Shkurt Stadiumi Mikheil Meskhi, Tbilisi, Gjeorgji  Gjeorgjia1–2 Ndeshje Miqësore 02 22 Maj Campo de Fútbol de Vallecas, Madrid, Spanjë  Katari 2–1 Ndeshje Miqësore 03 27 Maj Stadiumi BJK İnönü, Stamboll, Turqi  Irani 1–0 Ndeshje Miqësore 04 7 Shtator  Stadiumi Qemal Stafa, Tiranë, Shqipëri  Qipro 3–1 2014 FIFA Kupa e Botës 1–05 12 Tetor  Stadiumi Qemal Stafa, Tiranë, Shqipëri  Islanda 1–2 2014 FIFA Kupa e Botës 06 16 Tetor  Stadiumi Qemal Stafa, Tiranë, Shqipëri  Sllovenia 1–0 2014 FIFA Kupa e Botës 07 14 Nëntor Stade de Genève, Lancy, Zvicër  Kameruni 0–0 Ndeshje Miqësore 020138 6 Shkurt  Stadiumi Qemal Stafa, Tiranë, Shqipëri  Gjeorgjia1–2 Ndeshje Miqësore 09 26 Mars Stadiumi Qemal Stafa, Tiranë, Shqipëri  Lituania4–1 Ndeshje Miqësore 010 15 Nëntor Stadiumi Universitar Akdeniz, Antalya, Turqi  Bjellorusia0–0 Ndeshje Miqësore 0201411 5 Mars Stadiumi Niko Dovana, Durrës, Shqipëri  Malta2–0 Ndeshje Miqësore 0

 Statistikat 
Statistikat e karrierës

Klubet
Redaktuar më 11 korrik 2025

+ Paraqitjet dhe golat sipas klubit, sezonit dhe garësKlubiSezoniLigaKupaKontinentiTotalDivisionNdeshjeGolaNdeshjeGolaNdeshjeGolaNdeshjeGolaTurbina2007–08Kategoria e Parë106——1062008–09301900—3019Total402500—4025Gramozi2009–10Kategoria Superiore29830—328Elbasani2010–11Kategoria Superiore14500—145Locarno2010–11Swiss Challenge League12900—1292011–12271923—29222012–1310——10Total402823—4231Lugano2012–13Swiss Challenge League322022—34222013–1411611—127Total432633—4629Zürich2013–14Swiss Super League15220—1722014–1514311001542015–1614523301982016–17Swiss Challenge League1250031156Total551554616620Zürich U212014–15Swiss Promotion League23——232016–1712——12Total35——35Vaduz (huazim)2015–16Swiss Super League16922—1811Lugano (huazim)2016–17Swiss Super League16900—169Legia Varshava2017–18Ekstraklasa1724441257Levante2017–18La Liga60——60Lugano (huazim)2018–19Swiss Super League16310—173Málaga (huazim)2019–20Segunda División361310—3713BB Erzurumspor2020–21Süper Lig5040—90Bolivar2021Bolivian Primera División72—80152Las Palmas2021–22Segunda División24422—266Cartagena2022–23Segunda División28830—318Mohun BaganIndian Super League22862713511GoaIndian Super League241000002410Career total4411803620253502203

Kombëtarja
Redaktuar më 17 Qershor 2015Armando Sadiku - national football team player EU-Football.info
 Kombëtarja shqiptare VitiNdeshjeGola201271201330201410201510Total121

Golat me kombetaren
Lista e golave dhe rezultateve me kombëtaren shqiptare. 1
 #  Data  Vendi  Vendi  Goli  Rezultati   Kompedicioni 1.  7 Shtator 2012  Stadiumi Qemal Stafa, Tiranë, Shqipëri   Qipro  1–0    Kualifikueset e Kupës së Botës 2014

 Trofe 
Klubet
Zürich
Kupa e Zvicrës: 2013–14

Referime

 Lidhje të jashtme 
 Armando Sadiku te 90minut.pl 
 Armando Sadiku te Soccerway
 Armando Sadiku te National Football Teams

Kategoria:Lindje 1991
Kategoria:Njerëz që jetojnë
Kategoria:Futbollistë nga Elbasani
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në KF Turbina
Kategoria:Futbollistë në KF Gramozi
Kategoria:Futbollistë në FC Locarno
Kategoria:Futbollistë në FC Lugano
Kategoria:Futbollistë në FC Zürich
Kategoria:Futbollistë në Legia Varshava
Kategoria:Futbollistë në Levante UD
Kategoria:Futbollistë në Kategoria Superiore
Kategoria:Futbollistë në Ekstraklasa
Kategoria:Futbollistë në Super Liga Zvicerane